b'\n_START_ARTICLE_\nNoua Acropol\xc4\x83\n_START_SECTION_\nOrganizare\n_START_PARAGRAPH_\n\xc3\x8en 1990 Noua Acropol\xc4\x83 a fost recunoscut\xc4\x83 ca \xc8\x99i organiza\xc8\x9bie interna\xc8\x9bional\xc4\x83 prin Decretul Regal nr. 3/12-941/S, \xc3\xaen conformitate cu legea 25/10/19 a Regatului Belgiei, fiind \xc3\xaenregistrat\xc4\x83 \xc3\xaen Registrul Interna\xc8\x9bional al Asocia\xc8\x9biilor. Sediul principal al acesteia se afl\xc4\x83 la Bruxelles (Belgia)._NEWLINE_Reunite sub egida O.I.N.A. (Organiza\xc8\x9bia Interna\xc8\x9bional\xc4\x83 Noua Acropol\xc4\x83), numeroasele filiale na\xc8\x9bionale se bucur\xc4\x83 de autonomie \xc8\x99i libertate de ac\xc8\x9biune \xc3\xaen conformitate cu Carta Constitutiv\xc4\x83 \xc8\x99i principiile de activitate ale organiza\xc8\x9biei. Structura func\xc8\x9bional\xc4\x83 a Noii Acropole \xc3\xaei permite s\xc4\x83 ac\xc8\x9bioneze independent de orice interese politice, religioase sau financiare. Fiecare asocia\xc8\x9bie membr\xc4\x83 este r\xc4\x83spunz\xc4\x83toare \xc3\xaen fata autorit\xc4\x83\xc8\x9bilor propriei \xc8\x9b\xc4\x83ri \xc8\x99i respect\xc4\x83 reglement\xc4\x83rile interna\xc8\x9bionale privind asocia\xc8\x9biile._NEWLINE_\xc3\x8encep\xc3\xa2nd cu anul 1992, pre\xc8\x99edin\xc8\x9bia O.I.N.A. este de\xc8\x9binut\xc4\x83 de c\xc4\x83tre Delia Steinberg Guzm\xc3\xa1n, iar vicepre\xc8\x99edinte este Giorgios Alvarado Planas._NEWLINE_\xc3\x8en Rom\xc3\xa2nia, Noua Acropol\xc4\x83 este prezent\xc4\x83 ca organiza\xc8\x9bie non-guvernamental\xc4\x83 din anul 1990. Directorul na\xc8\x9bional \xc8\x99i fondatorul filialei rom\xc3\xa2ne\xc8\x99ti, este profesorul Ivo Ivanovici.\n_START_SECTION_\nSedii interna\xc8\x9bionale\n_START_PARAGRAPH_\nAfrica de Sud, Albania, Argentina, Australia, Austria, Belgia, Bolivia, Bosnia \xc8\x99i Her\xc8\x9begovina, Brazilia, Bulgaria, Canada, Chile, Columbia, Costa Rica, Croa\xc8\x9bia, Ecuador, Elve\xc8\x9bia, Fran\xc8\x9ba, Germania, Grecia, Guatemala, Honduras, India, Irlanda, Israel, Italia, Japonia, Mexic, Marea Britanie, Nicaragua, Panama, Paraguay, Peru, Polonia, Portugalia, Republica Ceh\xc4\x83, Republica Dominican\xc4\x83, Rusia, El Salvador, Serbia, Slovacia, Slovenia, Spania, SUA, Ungaria, Ucraina \xc8\x99i Uruguay.\n_START_SECTION_\n\xc3\x8en Rom\xc3\xa2nia\n_START_PARAGRAPH_\nBucure\xc8\x99ti, Cluj-Napoca, Constan\xc8\x9ba, Ia\xc8\x99i, Timi\xc8\x99oara, Oradea \xc8\x99i Arad.\n_START_SECTION_\n\xc3\x8en Republica Moldova\n_START_PARAGRAPH_\nChi\xc8\x99in\xc4\x83u.\n_START_SECTION_\nPolemici legate de organiza\xc8\x9bie\n_START_PARAGRAPH_\n\xc3\x8entr-un raport al Parlamentului European din 1984, elaborat de euro deputatul conservator Richard Cottrell, s-a f\xc4\x83cut referire la Noua Acropol\xc4\x83 ca \xc8\x99i grup fascist \xc8\x99i paramilitar. Pe 13 iulie 1998 Parlamentul European a retras acest raport \xc8\x99i nu a mai elaborat alte rapoarte similare_NEWLINE_\xc3\x8en 1995, Adunarea Na\xc8\x9bional\xc4\x83 a Fran\xc8\x9bei a descris-o drept "sect\xc4\x83" \xc3\xaen raportul s\xc4\x83u 2468. Acest raport a fost retras \xc3\xaen 27 mai 2005 pe motiv ca fiind nefondat, nesus\xc8\x9binut \xc8\x99i nepractic, fiind criticat \xc8\x99i desemnat drept o \xc3\xaencercare de a crea "liste negre".'